Akustička mjerenja
PB-140
Rezime: U ovom seminarskom radu ću govoriti o akustičkim mjerenjima tj. mjerenju zvuka i buke. Objasniti ću pojam zvuka i buke, postupke mjerenja buke i mjerne istrumente. Navesti ću standarde za mjerenje buke. Mjerni instrumenti i metode koje se primjenjuju za mjerenje buke moraju biti u skladu sa standardima. Standardi uključuju [1] : 
· uslove za mjerne instrumente, 
· mjerne metode za različite tipove mašina i 
· mjerne metode koje definiraju uticaj buke na čovjeka i procjenu buke i štetnih efekata. 
Ne postoji samo jedna definicija buke, nego više njih. 

Ne možemo bilo koji zvuk nazvati bukom. Da bismo ocijenili da li neki zvuk ima karakter buke ili ne, mora se ustanoviti dozvoljeni intenzitet, nivo ili jačina buke i ustanoviti da li pri tome ima ometanja odnosno izazivanje nelagodnosti i neprijatnosti u datom slučaju. Postoji mnogo izvora buke, ali glavnim se smatraju mašine i oprema. U gradovima izvor buke su svakako automobili i druga motorna vozila, kao i galama na ulicama. Bukom se smatra pored galame, šum, lupanje, govor i sl. Objasniti ću kako buka negativno utiče na ljudski organizam. Također pomenuti ću osnovna načela zaštite od buke.
Ključne riječi: buka, zvuk, ton, šum, frekvencija zvuka, brzina zvuka, prasak, amplituda zvuka
Uvod

Akustika je nauka o zvuku. Kao takva, ona se bavi problematikom generisanja zvuka, njegovim prostiranjem u različitim fizičkim sredinama i efektima koje zvuk izaziva u sredini u kojoj se javlja. [5]

Slika 1. Informaciona blok shema akustičkih pojava [5]
Iako je štetan utjecaj buke na čovjeka otkriven dosta ranije, tek nakon Drugog svjetskog rata problem buke postaje predmet izučavanja koji je bitan za društvo. Povećan natalitet i prenaseljenost gradova, kao i industrijalizacija i modernizacija su uzrok sve većeg suočavanja ljudi s problemom buke. Današnje društvo se može nazvati industrijskim društvom. Industrija se svakodnevno razvija. Zbog ove činjenice upotpunosti je opravdano to što industrijska buka zauzima posebno mjesto, te njen štetan uticaj predstavlja upozorenje za društvo da je potrebna organizovana borba protiv nje. Efikasno otklanjanje buke zahtjeva angažovanje tima stručnjaka, jer da bi se shvatila buka i riješio problem buke potrebno su naučne spoznaje i istraživanje iz oblasti akustike i mehaničkih oscilacija čije poznavanje je veoma kompleksno. Da bi se riješio problem buke nije dovoljno angažovati samo akustičare, fizičare, mašinske i građevinske stručnjake, nego i ljekare, sociologe, psihologe, službe zaštite na radu i dr. koji imaju ravnopravnu ulogu u rješavanju ovih problema. U današnje vrijeme su postignuti veliki rezultati u proučavanju buke, razrađeni su mnogi mjerni metodi i instrumenti za mjerenje i analizu, kao i metodi njenog efikasnog saniranja na nivou usvojenih propisa i normativa.
Najjednostavnija definicija buke bi bila da je to skup zvukova koji izazivaju neprijatnost i nelagodnost, odnosno onaj zvuk koji nas uznemirava i smeta nam. 

Buka je zvuk koji se javlja u čujnom području frekvencija od (20 ÷ 1000) Hz. Osim čujnog područja postoji infrazvuk frekvencije do 10 Hz i ultrazvuk frekvencije preko 1000 Hz. Za razmatranje u tehnici kada je u pitanju uticaj buke na čovjeka i stanje mašina i opreme bitan je čujni zvuk. Zvuk predstavlja promjenu akustičnog pritiska, napona ili brzine zvučnog talasa koji se širi kroz neku sredinu. Izvori zvuka su tijela koja vibriraju. Postoje promjene pritiska koje se javljaju promjenom vremenskih uslova ali ih čovjekovo uho nije u stanju detektovati jer su veoma spore, pa se takve promjene pritiska ne samtraju zvukom.
Zvuk je po prirodi sastavni dio svakodnevnog života i dio čovekovog okruženja tako da se ponekad i ne primjećuju sve njegove funkcije. Zvuk ima više funkcija, a to su:

Zvuk kao sredstvo komuniciranja: 
· Govor koji nastaje kao rezultat kontrolisanog generisanja zvuka iz čovjekovog vokalnog trakta
· Muzika kao oblik umjetničkog izražavanja čovjeka
· Nosač informacija u obliku npr. znakova upozorenja kao što su zvonjava telefona, zvuk automobilske sirene ili sirene za uzbunu

Zvuk kao aktivan alat (Korištenje energije zvuka za izvršavanje neke operacije):
· Ultrazvučne kade za čišćenje

· Zavarivanje

· Osmatranje dna ispod broda

· Ultrazvučne dijagnostičke metode u medicini

· Sistemi za aktivnu kontrolu (bukom protiv buke), itd.

Zvuk kao pasivan alat (Otkrivanje pojave nekog događaja “prisluškivanjem” izvora koji generiše zvuk):

· Slušanje rada srca i pluća pomoću stetoskopa

· Osluškivanje rada ventila kod automobila

· Sistem za detekciju curenja ventila u velikim sistemima

· Dijagnostika stanja mašinskih sistema

· Ocjena kvaliteta analizom zvučnih signala
Zvuk kao buka:
Veoma često zvuk uznemirava i ugrožava čovjeka. Tehnološki razvoj društva rezultira u povećanju nivoa buke koju generišu mašine, fabrike, saobraćaj itd. Mnogi događaji praćeni generisanjem zvuka su neželjeni i neprijatni i kao takvi predstavljaju buku.
Frekvencija predstavlja broj periodičnih promjena položaja čestica oko ravnotežnog položaja u jedinici vremena. Frekvencija zvučnog talasa izražava se u hercima, Hz. Raspon frekvencija koje daju visinu tona kod ljudi iznosi 20 do 20000 Hz. Raspodjela akustične energije kao funkcije frekvencije zove se spektar zvuka. Zvuk s frekvencijama ispod 16 Hz naziva se infrazvukom, a onaj iznad 20 kHz ultrazvukom. Sluh nekih životinja osjetljiv je i na područje ultrazvuka, tako pas može čuti frekvenciju 50 kHz, mačka 65 kHz, a delfin čak 150 kHz.
Često ljudi ne znaju razlikovati frekvenciju od brzne zvuka. Najjednostavniji način za razlikovanje frekvencije i brzine zvuka je naučiti da se uz frekvenciju postavlja pitanje „ KOLIKO ČESTO?“, a uz brzinu „KOLIKO BRZO“? Dakle, frekvencija je broj oscilacija koje čestica izvrši u jedinici vremena, dok je brzina zvuka rastojanje koje poremećaj pređe u jedinici vremena. Ljudi su osjetljivi na jako širok opseg amplituda. Tamo gdje su visoke amplitude je prag bola, a na strani gdje su niske amplitude zvuka je prag čujnosti, što predstavlja jedva čujni zvuk pri potpunoj tišini. Jedinica za zvučni pritisak je pascal, Pa. Paskal je pritisak od jednog njutna po kvadratnom metru. Energija ili snaga talasa je proporcionalna kvadratu amplitude. Da bi se izrazio širok opseg amplituda koristi se logaritamska skala. Uvodi se jedinica decibel, dB kojom se određuje nivo zvuka preko omjera u logaritamskoj skali.
S obzirom na oblik zvučnog spektra zvuk može biti [3]:
· čisti ton

· složeni zvuk ( muzički ton)

· šum

· prasak

Čisti ton je zvuk s jednom frekvencijom i nastaje pri harmoničnom ili sinusoidalnom titranju zvučnog pritiska. [3]
Složeni ton nastaje kao posljedica periodičnog neharmoničnog titranja i može se rastaviti na osnovni ton i harmonike kojima su frekvencije cjelobrojni visekratnici frekvencije osnovnom tona. [3]
Šum je nepravilno neperiodično titranje, čija amplituda i frekvencija poprimaju slučajne iznose. [3]


Prasak je kratkotrajni zvučni implus velike snage. [3]
Ako znamo brzinu zvuka i frekvenciju, možemo izračunati talasnu dužinu (, to jest udaljenost od jednog vrha vala do drugog.
Talasna dužina (() =
brzina zvuka




frekvencija

Iz ove jednačine možemo dobiti talasne dužine kod različitih frekvencija. Npr. kod f=20Hz -> (=17m, a kod f=20kHz je samo 1,7cm, odnosno visoka frekvencija zvuka ima kratku talasnu dužinu, a niska frekvencija ima dugu talasnu dužinu.

Najniži pritisak koji ljudsko uho može osjetiti iznosi 20 (Pa i uzima se kao referentna vrijednost. Zvučni pritisak koji izaziva bol u uhu iznosi 20 Pa i označava prag bola. Logaritam omjera između mjerene vrijednosti zvučnog pritiska p i referentnog pritiska p0,tj. zvučnog pritiska na pragu čujnosti na frekvenciji 1000 Hz naziva se razinom zvučnog pritiska i izražava se s dB (decibel).

Uvedena je posebna jedinica za mjerenje glasnoće zvuka, a ona se naziva „fon“. Za frekvenciju tona od 1000 Hz broj decibela i broj fona međusobno su jednaki. Mjerenjima je npr. nađeno da tiho šuštanje lišća ima glasnoću oko 10 fona, šaptaj oko 30 fona, glasno vikanje oko 80 fona, zvuk pneumatskog čekića oko 90 fona, zvuk propelera zrakoplova na 3 m udaljenodti oko 120 fona. Zvuk od 130 fona tako je jak da počinje izazivati osjet bola.

	IZVOR ZVUKA (BUKE)
	NIVO ŠUMA J (dB)

	Granica čujnosti
	0

	Šum lišća
	10

	Šaputanje 
	20

	Tiho sviranje radija u kući
	40

	Običan govor
	65

	Automobili 50 km/h (8 m)
	70

	Simfonijski orkestar (fortissimo)
	80

	Diskoteka (unutar prostorije)
	90

	Zrakoplov (uzlijetanje 100 m)
	110

	Granica bola 
	120


Tabela 1. Tipične vrijednosti nivoa buke [4]

Slika 2. Tipične vrijednosti nivoa buke [11]
Prvo uspješno mjerenje brzine zvuka u zraku izvšeno je od strane Francuske akademije znanosti 1738. godine. Između dva brijega pored Pariza, na udaljenosti od 23 km; na jednom brijegu ispaljen je topovski hitac, a na drugom je mjereno vrijeme između pojave bljeska i dolaska zvučnog praska. Utjecaj vjetra se nastojao izbjeći ispaljivanjem hitca naizmjenično s jednog i drugog brijega. Dobivena srednja brzina zvuka, preračunata na 0 ˚C, bila je vo = 332 m/s. Nesigurnost (pogreška) mjerenja uglavnom potiče od neodređenosti temperature zraka na cijelom putu zvuka. [4]
Pojam buke
Da bi neki zvuk nazvali bukom on mora da bude dovoljno jak, da se izdvaja od ostalih zvukova i dobro čuje. S obzirom da je buka zvuk različite jačine, i da zavisi od uslova okolnosti u kojima se javlja i djeluje. Pri ocjenjivanju da li neki zvuk ima karakter buke ili ne, mora se ustanoviti dozvoljeni intenzitet, nivo ili jačina buke i ustanoviti da li pri tome ima ometanja odnosno izazivanje nelagodnosti i neprijatnosti u datom slučaju. Prilikom rada mašine i uređaji proizvode buku. Zavisno od nivoa, buka može biti neiritirajuća, ali često je, kada pređe određeni nivo, štetna za fizičko i psihičko zdravlje ljudi. U fizičkom smislu povećani nivo buke utiče na oštećenje sluha, mada su psihička i fizička oštećenja usljed djelovanja buke individualna. Pojava buke je često uzrok poremećaja u radu tehničkih sisitema. Normalni nivo buke koji ljudski organizam podnosi je (65 ÷ 70) dB. Na tom nivou se može raspoznati govor u komunikaciji i to na udaljenosti do 1,5 m, a tačna granica između normalnog i iritirajućeg nivoa buke teško se može odrediti. Buka je neželjeni zvuk i sadrži tonove različitih frekvencija. 
Direktna buka određena je intenzitetom izvora buke i udaljenenošću od izvora. Indirektna buka zavisi od koeficijenata refksije poda, stropa ili zida. Amplituda zvučnog talasa (razlika u odnosu na zračni pritisak) određuje koliko će se glasno čuti buka. Frekvencija određuje visinu zvuka tj. koliko brzo će se mijenjati zvučni pritisak. Osim nivoa, frekvencija je važna karakteristika buke. Buka više frekvencije je opasnija od buke niže frekvencije pošto dijelovi mašina koji imaju više frekvencije brže vibriraju. Buka iz više različitih izvora proizvodi zvuk koji je višeg nivoa nego bilo koji iz pojedinačnog izvora. Tako npr. ako dva izvora proizvode zvuk istog nivoa ukupan nivo zvuka je za 3 dB viši nego svaki pojedinačni. Ili, ako deset zvučnih izvora proizvodi buku ukupna buka je 10 dB višeg nivoa nego bilo koja pojedinačna.
Izvori buke i vrste 
Izvore buke možemo podijeliti na prirodne i vještačke izvore. Prirodni izvori buke mogu biti vjetrovi, vulkanske erupcije, morski talasi, električna pražnjenja u atmosferi (grmljavine), zvuci životinja. Vještački izvori buke su industrijska postrojenja, građevinske mašine, saobraćaj, kućni aparati, sportske aktivnosti, koncerti, detonacije, zabavni parkovi, alarmi itd.
Glavni izvori buke su mašine i oprema. Do pojave buke na mašinama može doći iz različitih razloga i to kako na novim tako i na onim koje su duže vrijeme u upotrebi. U proizvodnim sistemima prilikom transporta materijala tj. inputa proizvodnje i gotovih proizvoda može doći do nastanka buke. Takvi problemi buke se rješavaju uvođenjem drugačijih načina transporta. U današnje vrijeme postoje laboratorije koje se bave isključivo ispitivanjem buke. 
Takav slučaj postoji u automobilskoj industriji, gdje tehnologija toliko uznapredovala da proizvođači žele buku u automobilu, kao i onu izvana svesti na minimum. Laboratorija za ispitivanje buke za automobile nalazi se u Luxsemburgu.
 Mjerenje buke je aktivnost bez koje se ne može planirati kontrola zaštite od buke kao ni formiranje baze u odnosu na koju će se prosuđivati o buci. Na osnovu mjerenja može se doći do pokazatelja valjanosti konstrukcije kada se radi o prototipu proizvoda ili stepenu eksploatacijske očuvanosti same mašine ili pojedinih dijelova. Eksperimentalni parametri daju informaciju o geometrijskoj tačnosti, kvalitetu montaže i kompletnog dinamičkog stanja mašine. [2]
Buka može biti trajna, isprekidana i impulsna. 
Trajna buka se javlja u predionicama i električnim centralama. Karakteristika trajne buke je da su razina zvučnog pritiska i spektar frekvencija, na jednom mjestu, konstantni u toku vremena. Ako se na jednom mjestu mijenjaju razine zvučnog pritiska i spektar frekvencija, tada je to isprekidana buka. To je najčešća vrsta buke, a javlja se  npr. kod ekscentar – presa. Zvučni događaj kratkog trajanja i relativno visokog zvučnog pritiska označava se kao impulsna buka. Svaki udarac treba smatrati impulsnom bukom. Razina zvučnog pritiska u pogonima kreće se od 50 do 130 dB.

Slika 3. Uticaj buke na ljudski organizam [10]

Standardi  za mjerenje buke 
Mjerni instrumenti i metode koje se primjenjuju za mjerenje buke moraju biti u skladu sa standardima. Standardi uključuju:

· uslove za mjerne instrumente,
· mjerne metode za mjerenje buke za različite tipove mašina i mjerne metode koje definiraju uticaj buke na čovjeka,

· procjenu buke i štetnih efekata

Najvažniji standardi o području mjerenja buke obuhvaćeni su standradima :

· IEC (International Electrotehnical Commission) i

· ISO (International Organisation for Standardization)
pri  čemu je IEC nadležan u području konstrukcije instrumenata, a ISO u području mjerne tehnike, eksperimentalnih uslova, mjernih parametara i  njihovih granica te rezultata mjerenja. 

Neki od standarda koji se odnose na područje buke koja djeluje na ljude 13.140 su: 

· ISO 226:2003- Akustika Normalni nivo glasnosti 

· ISO 1996-1:2003 Akustika - Opis mjerenja okolišne buke 

· ISO 389-1:1994 Akustika - referentna nula za audiometrijsku opremu - prvi i drugi dio 

· ISO 389-3:1994 Akustika - referentna nula za kalibraciju audiometrijske opreme, treći dio. 

U grupi standarda 13 340 koji se odnose na zaštitnu opremu od buke su: 

· ISO 4869-1:1990 Akustika-zaštitnici za uši, subjektivne metode za mjerenje pojačanja zvuka 

· ISO/TR 48969-4:1998 Akustika zaštitnici za uši dio 4. 

U grupi 13.110 koji odnosi se na sigurnost mašina spadaju standardi: 

· ISO/TR 12100-1:1992 Sigurnost mašina, osnovni koncepti, osnovni principi dizajna,prvi dio, osnove 

· ISO 14121:1999 Sigurnost mašina, sigurnost, principi, ocjene rizika 

· ISO 15534-3:2000 Ergonometrijski dizajn za sigurnost opreme. 

U grupu standarda 17.140 koji se odnose na akustiku i akustična mjerenja spadaju: 

· 17.140.01- Opće odredbe o mjerenju buke u koje spadaju standardi 

· ISO 16:1975 Standardni mjerač frekvencija 

· ISO 266:1997 Poželjne frekvencije 

· ISO 532:1975 Metode računanja glasnosti 

· ISO 1683:1983 Preferirani referentni nivoi buke 

· ISO 3740:2000 Određivanje snage zvučnog izvora 

· ISO 6926:1999 Zahtjevi za karakteristikama i kalibracija referentnih zvučnih izvora  

· 17.140.20 - Buka koju proizvode mašine i oprema 

· 17.140.30 – Buka koju prave transportna sredstva itd. 
Instrumenti za mjerenje buke 

Instrumenti za mjerenje buke vrše pretvaranje zvuka u neku drugu energiju. Pomoću mikrofona i pretvarača zvuk se detektuje i pretvara u električni signal. Najčešće se koriste instrumenti za mjerenje buke koji rade sa ugrađenim:
· Elektrostatičkim,

· Elektrodinamičkim,

· Piezoelektričnim i

· Magnetostrikcionim pretvaračem.

Različiti instrumenti za mjerenje buke imaju mogućnost statističke ili frekventne analize primljenog signala, a mogu dalje vršiti računanje izmjerenih vrijednosti u željeni oblik ili odgovarajuće jedinice, sve zavisno od problema koji se analizira. 
Najjednostavniji instrumenti su dozimetri za mjerenje buke u toku radnog dana. Međutim u industriji nivo buke je promjenljiv i složen pa se koriste i složeniji uređaji kao što su analizatori nivoa buke i analizatori intenziteta buke. Prvi mogu da vrše statističku analizu buke u toku vremena, a drugi daju informaciju o veličini buke po jedinici površine u datoj poziciji. Uređaji za  sofisticirana mjerenja u laboratorijskim i pogonskim uslovima daju frekventni spektar u vidu Campbellovog dijagrama. Na alatnim i drugim mašinama snimanje ukupnog nivoa buke i frekventnog spektra vrši se na različitim mjernim mjestima i za različite snage sa različitom udaljenošću mikrofona. Na osnovu frekvencije buke određuje se izvor buke i metod za kontrolu buke. 
Analizom podataka dobivenih mjerenjem može se doći do informacije o izvorima buke, a s tim u vezi i preduzeti mjere za njihovo smanjenje ili potpuno uklanjanje. Od mjerača nivoa buke-zvuka se zahtijeva da mjeri zvuk različitog nivoa, spektra i oblika zvučnih talasa u različitim uslovima distribucije izvora zvuka i refleksije na granicama zvučnog polja.

Slika 4. Dozimetar [9]

Slika 5. Dozimetar [8]
Tipovi (metara) mjerača nivoa zvuka prema tačnosti mjerenja [1]
Mjerači nivoa zvuka prema IEC 651-1979 i IEC 804-1985, svrstavaju se u četiri grupe:

· Tip 0, laboratorijski referntni standardi namijenjeni za kalibraciju drugih metara, mjerača nivoa zvuka.

· Tip 1, precizni metri mjerači nivoa zvuka za opću namjenu, općenito na terenu gdje se traže prcizna mjerenja.

· Tip 2, mjerači opće namjene za upotrebu na terenu i za snimanje podataka nivoa buke za dalju analizu frekvencija.

· Tip 3, istraživački mejrač zvuka koji služi za određivanje uslova okoline po pitanju buke.

Prema složenosti mjerači buke se dijele na:

· Najjednostavnijie mjerače buke ili dozimetre koji se koriste za mjerenje buke

· Analizatore nivoa buke koji se koriste u dijagnostičke svrhe
Princip rada mjerača buke

 Mjerač buke je mjerno sredstvo koje reagira na zvuk slično kao čovjekovo uho i daje objektivna reproduktivna mjerenja zvučnog nivoa. Zvučni signal se pretvara u električni signal pomoću mikrofona visokog kvaliteta. Signal je slab pa se mora pojačati da bi se očitao na instrumentu. Poslije prvog pojačanja signal prolazi kroz korektivni filter. Poslije daljeg pojačanja signal je toliko jak da da otklon na instrumentu. Efektivna vrijednost signala je određena u detektoru efektivne vrijednosti. Očitana vrijednost je nivo zvuka u dB. Signal zvuka može se dobiti sa izlaznog utikača i vodi na vanjske instrumente kao što su magnetofoni, dozimetri buke ili pisači. Efektivna vrijednost, RMS, je specijalan oblik matematičke srednje vrijednosti. Važna je jer direktno zavisi od energije zvučnog signala. Detektor vršne vrijednosti može da se ugradi ako se želi određivanje vršnih vrijednosti impulsnih signala. gdje je:
 p0 – referentni zvučni tlak, p0 = 20 μPa

p(t) = vremenski promjenljiv zvučni tlak

T – interval mjerenja                                       

Slika 6. Mjerenje nivoa buke okoline [1]
 




 




Slika 7. Shema mjerača buke [1]
Uticaji na mjerenja buke
Postupak mjerenja buke mašina i uređaja odnosi se na definisanje frekvencija koje dolaze od zvučnih izvora, a mjeri se ukupni zvučni nivo i frekventni spektar. Na snimljeni spektar najviše utiču:

· tehnološke nesavršenosti rotirajućih elemenata od čega buku najviše proizvode: ležajevi, rotori, zupčanici, turbinska kola itd.,

· postojanje prinudne sile sa pobudnom frekvencijom koja je jednaka ili bliska nekoj od sopstvenih frekvencija mašina (noseća struktura, poklopci, vratila, zupčanici itd.)

Sa promjenom broja obrtaja u spektru po frekventnoj osi pomjeraju se vrhovi koji odgovaraju rotirajućim pobudama, a vrhovi koji odgovaraju sopstvenim frekvencijama mijenjaju se po veličini. To se vidi iz Campbellovog trodimenzionalnog dijagrama, slika 8.

[image: image6.emf]
Slika 8. Campbellov trodimenzonalni dijagram [1]

Slika 9. Konfiguracija mjernog sistema NMT 3637B [1]

Mjerni sistem za mjerenje buke prikazan na slici 9. čine 2 akvizicione jedinice NMT 3637B, mikrofonska jedinica za spoljnu upotrebu, tip 4198 i softver 7802, firme "Brüel & Kjar", Danska. U sastavu NMT 3637B su analizator nivoa buke, tip 4441, sistem kontroler, tip UL 0219 (PC računar), GPS prijemnik sa antenom, 35/36 TrackPakTM, GARMIN i 3 akumulatorske baterije od po 12 V. Mikrofonsku jedinicu 4198 čine, mikrofon 4189, pretpojačavač 2669C, štitnik od spoljašnjih uticaja (vjetra, kiše, ptica), kabl dužine 10 m i stalak. Sve komponente NMT i mikrofonske jedinice su smještene u prenosnu vodootpornu kutiju. Sistem je autonoman u pogledu napajanja i predviđen je za duži rad na otvorenom prostoru.
Osnovna načela zaštite od buke 

Za otvarenje postavljenog cilja na raspolaganju su nam slijedeće mjere:

Oraganizacijske mjere:

· vremensko ograničenje rada bučnih strojeva
· uvođenje dodatnih pauza radi oporavka

· promjena radnog mjesta

Organizacijsko-tehničke:

· izbor malošumnih strojeva i tehničkih procesa

· redovno održavanje i remonti

· mehanizacija, automatizacija i robotizacija

Građevinsko-planske mjere:

· pravilan raspored objekata i pogona

· prostorno odvajanje izvora buke, radnih mjesta i zaštićenih prostorija

· pravilan raspored strojeva

Tehničke mjere:

    Na izvorima (spriječavanje emisije)

· primarne: konstrukcijski zahvati radi smanjenja uzdužne i strukturne komponente zvuka, zamjena bočnih operacija malošumnim
· sekundarne: akustičko oklapanje, vibroizolacija i prigušenje, ugradnja prigušivača u cjevovode

     Na putu širenja zvuka:

· izolacija i apsorpcija uzdužnog zvuka

· izolacija i prigušenje strukturnog zvuka (vibracije)

     Na mjestu prijema (spriječavanje imisije):

· lokalne mjere izolacije, apsorpcije i prigušenja zvuka
· lična zaštita

U većini slučajeva koristi se kombinacija ovih mjera, jer rijedak je slučaj da se problem može riješiti samo jednom od navedenih mjera. 

Uticaj buke na čovjeka
Najteže štetno djelovanje buke je oštećenje čula sluha, a njegov stepen zavisi od intenziteta buke, frekvencije, trajanju buke i individualnoj osjetljivosti. Buka ne utiče samo na slušni sistem kod čovjeka kao što neki ljudi misle. Negativno polje djelovanja buke na zdravlje čovjeka je mnogo šire, što znači da ako zaštitimo čulo sluha ne znači da je naš organizam siguran. Buka djeluje negativno na neurovegetativni i indokrini sistem i te se promjene manifestiraju povećanom nervnom napetošću, a napetost uzrokuje poremećaj cirkulacije, što ima za posljedicu porast krvnog pritiska i usporavanje rada probavnih organa. 
Također se javljaju i psihičke smetnje kao što su smanjenje koncentracije, posebno kod diskontinuirane buke. Buka može uzrokovati i osjećaj razdražljivosti, umora, a često i pospanost posebno ukoliko je buka ritmična. Psihičke smetnje uzrokovane bukom mogu otežati obavljanje posla određene osobe, manifestovane kroz veliki broj grešaka u radu, ozlijeda, a sve to utiče na produktivnost. Buka može izazvati i smetnje sna, jer kod ljudi koji rade u buci može biti veća reakcija na buku u snu, a može da onemogući osobi da zaspi ukoliko je traje duže vrijeme, što će dovesti do toga da nenaspavanost osobe utiče na njeno raspoloženje, uzrokujući osjećaj umora, a to će se sve odraziti na obavljanje svakodnevnih radnji. 
Negativan utjecaj buka ima i na životinje. U Australiji je rađen eksperiment na 9 EBT guštera da bi se uočio uticaj buke mašina koje se koriste u rudarstvu. U testnoj komori gušteri su izloženi visokoj frekvenciji. Uviđen je osjećaj straha prema položaju njihovog tijela. Buka ugrožava tu vrstu i dobrobit guštera, ali se smatra da bi imala negativan uticaj i na druge životinje, te su uvidjeli da je istraživanje buke rudarskih strojeva prioritet [7]. Može se navesti slucaj kada su cijene stanova u blizini aerodroma u Frnkfurtu značajno pale u vrijeme izgradnje piste zbog buke aviona. Ovo je primjer koliko buka zaista smeta čovjeku i koliko je zbog toga došlo do neizainteresovanosti ljudi da žive u tom dijelu grada, te da bi privukli kupce vlasnici su smanjili cijenu stanova, posebno u južnim dijelovima Frankfurta. [6]

Zaključak
 U ovom seminarskom radu je objašnjen pojam buke, instrumenti i načini njenog mjerenja, kao i strandardi za mjerenje buke. Opisan je princip rada mjerača i data njegova shema. Prilikom mjerenja bilo koje veličine javljaju se faktori koji utiču na ta mjerenja, tako i kod mjerenja buke postoje takvi faktori koje koje sam prethodno navela. Buka negativno utiče na zdravlje čovjeka, na normalno obavljanje svakodnevnih poslova stoga je od izuzetnog značaja polje izučavanja buke, posebno načini na koje se od buke može zaštititi o kojima sam pisala u ovom seminarskom radu. 

